Document ID: 32004R0501

Reference:
EUR-Lex - 32004R0501 - SL
Pomembno pravno obvestilo
|
32004R0501
Uradni list L 081 , 19/03/2004 str. 0001 - 0005
Uredba Evropskega parlamenta in Sveta (ES) št. 501/2004z dne 10. marca 2004o četrtletnih finančnih računih sektorja država(Besedilo velja za EGP)EVROPSKI PARLAMENT IN SVET EVROPSKE UNIJE STA -ob upoštevanju Pogodbe o ustanovitvi Evropske skupnosti in zlasti člena 285 Pogodbe,ob upoštevanju predloga Komisije,ob upoštevanju mnenja Evropske centralne banke [1],v skladu s postopkom, določenim v členu 251 Pogodbe [2],ob upoštevanju naslednjega:(1) Uredba Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti [3] vsebuje referenčni okvir enotnih standardov, opredelitev, klasifikacij in računovodskih pravil za pripravo računov držav članic za statistične potrebe Skupnosti, da se pridobijo podatki, ki so primerljivi med državami članicami.(2) V poročilu Monetarnega odbora o potrebah po informacijah, ki ga je 18. januarja 1999 potrdil Ekonomsko-finančni svet, je poudarjeno, da je za ustrezno delovanje ekonomske in monetarne unije ter enotnega trga velikega pomena učinkovit nadzor in koordinacija ekonomskih politik in da je za to potreben celovit sistem statističnih informacij, ki zagotavlja oblikovalcem politike potrebne podatke, na podlagi katerih sprejemajo svoje odločitve. V poročilu je tudi navedeno, da je treba veliko prednost dati kratkoročni statistiki javnih financ za države članice, zlasti države članice ekonomske in monetarne unije, in da je cilj postopno sestavljanje četrtletnih finančnih računov sektorja država.(3) Četrtletni nacionalni podatki finančnih računov (transakcije in bilance stanja) za sektor država predstavljajo velik delež vseh finančnih transakcij in finančnih bilanc stanja v območju eura in zagotavljajo pomembne informacije za podporo vodenju monetarne politike. Svet Evropske centralne banke je v zvezi s tem in za svoj namen sprejel predpise in smernice za zaščito posredovanja medletnih podatkov o finančni statistiki in nacionalnih finančnih računov Evropski centralni banki.(4) Za izčrpno analizo javnega financiranja in finančnih naložb po nasprotnih sektorjih in po instrumentih so potrebne informacije nasprotnega sektorja o javnih finančnih transakcijah in bilancah stanja.(5) Uredba Komisije (ES) št. 264/2000 z dne 3. februarja 2000 o izvajanju Uredbe Sveta (ES) št. 2223/96 glede kratkoročne statistike javnih financ [4] in Uredbe Evropskega parlamenta in Sveta (ES) št. 1221/2002 z dne 10. junija 2002 o četrtletnih nefinančnih računih sektorja država [5] podrobno navaja nefinančne četrtletne podatke sektorja država, ki jih morajo države članice posredovati Komisiji (Statističnemu uradu Evropskih skupnosti).(6) Člena 2 in 3 Uredbe (ES) št. 2223/96 določata pogoje, pod katerimi Komisija lahko sprejme spremembe metodologije Evropskega sistema računov, z namenom podrobneje pojasniti in izboljšati njihovo vsebino. Za sestavljanje četrtletnih finančnih računov sektorja država bodo v državah članicah potrebni dodatni viri in zato jih ne more obravnavati sklep Komisije, ampak naj bodo sprejeti s posebno uredbo Evropskega parlamenta in Sveta.(7) Odbor za statistični program, ustanovljen s Sklepom Sveta 89/382/EGS, Euratom [6], in Odbor za monetarno, finančno in plačilnobilančno statistiko, ustanovljen s Sklepom Sveta 91/115/EGS [7], sta izjavila, da podpirata osnutek te uredbe -SPREJELA NASLEDNJO UREDBO:Člen 1NamenNamen te uredbe je navesti in opredeliti glavne značilnosti kategorij finančnih transakcij Evropskega sistema računov (ESA 95) in finančnih sredstev in obveznosti za sektor država in za vsak podsektor sektorja država, ki jih je postopoma četrtletno treba posredovati Komisiji (Statističnemu uradu Evropskih skupnosti).Člen 2Zbiranje četrtletnih podatkov: viri in metode1. Zaradi doseganja kakovostne statistike četrtletni podatki za finančne transakcije in za finančna sredstva in obveznosti, kolikor je to mogoče, temeljijo na informacijah, ki so neposredno na voljo v državi. Vendar se lahko četrtletni podatki o delnicah, ki ne kotirajo na borzi (AF.512) in drugem lastniškem kapitalu (AF.513), kot so opredeljeni in kodificirani v ESA 95 in jih imajo enote države, ocenijo z interpolacijo in ekstrapolacijo informacij o letnih podatkih.2. Zbiranje četrtletnih podatkov za finančne transakcije in finančna sredstva in obveznosti mora biti v skladu s pravili ESA 95, zlasti glede sektorske klasifikacije institucionalnih enot, pravil konsolidacije, klasifikacije finančnih transakcij ter finančnih sredstev in obveznosti, časa knjiženja in pravil vrednotenja.3. Četrtletni podatki in ustrezni letni podatki, ki se posredujejo Komisiji v skladu z Uredbo (ES) št. 2223/96, so medsebojno usklajeni.4. Četrtletni podatki o finančnih sredstvih in obveznostih so stanje zadolženosti finančnih sredstev in obveznosti ob koncu vsakega četrtletja.Člen 3Posredovanje četrtletnih podatkov o finančnih transakcijah, finančnih sredstvih in obveznostih1. Države članice Komisiji (Statističnemu uradu Evropskih skupnosti) posredujejo četrtletne podatke o finančnih transakcijah (F.) in o finančnih sredstvih in obveznostih (AF.) za naslednji seznam instrumentov, kot so opredeljeni in kodificirani v ESA 95:(a) denarno zlato in posebne pravice črpanja (F.1 in AF.1);(b) gotovina in vloge (F.2 in AF.2);(c) kratkoročni vrednostni papirji razen delnic in izvedenih finančnih instrumentov (F.331 in AF.331);(d) dolgoročni vrednostni papirji razen delnic in izvedenih finančnih instrumentov (F.332 in AF.332);(e) izvedeni finančni instrumenti (F.34 in AF.34);(f) kratkoročna posojila (F.41 in AF.41);(g) dolgoročna posojila (F.42 in AF.42);(h) delnice in drugi lastniški kapital (F.5 in AF.5);(i) neto lastniški kapital gospodinjstev v rezervacijah življenjskih zavarovanj in rezervacijah pokojninskih skladov (F.61 in AF.61);(j) prenosne premije in škodne rezervacije (F.62 in AF.62);(k) druge terjatve in obveznosti (F.7 in AF.7).2. Države članice Komisiji (Statističnemu uradu Evropskih skupnosti) posredujejo tudi četrtletne podatke za podsektor centralna država (S.1311), kakor je navedeno v členu 4 takole:(a) delnice, ki kotirajo na borzi (F.511 in AF.511) glede transakcij s finančnimi sredstvi in finančnih sredstev;(b) gotovina (F.21 in AF.21) glede transakcij z obveznostmi in obveznosti.Člen 4Zajetje sektorja in podsektorjev državaDržave članice posredujejo četrtletne podatke za sektor država in njegove podsektorje, kot so opredeljeni in kodificirani v ESA 95, kot država (S.13), ki zajema:- centralno državo (S.1311),- federalno državo (S.1312),- lokalno državo (S.1313),- sklade socialne varnosti (S.1314).Člen 5Vrsta četrtletnih podatkov, zajetih v posredovanje1. Četrtletni podatki, kakor je navedeno v členu 3, se posredujejo na konsolidirani osnovi za podsektorje sektorja država, kakor je navedeno v členu 4.2. Četrtletni podatki, kakor je navedeno v členu 3, se posredujejo na konsolidirani in na nekonsolidirani osnovi za sektor država (S.13), kakor je navedeno v členu 4.3. Četrtletni podatki z razčlenitvijo po nasprotnih sektorjih se posredujejo za podsektorja centralna država (S.1311) in skladi socialne varnosti (S.1314), kakor je navedeno v členu 4 in opisano v Prilogi k tej uredbi.Člen 6Časovni razpored za posredovanje četrtletnih podatkov1. Četrtletni podatki, kakor so navedeni v členih 3, 4 in 5, se Komisiji (Statističnemu uradu Evropskih skupnosti) posredujejo najpozneje tri mesece po koncu četrtletja, na katero se nanašajo.2. Hkrati se posredujejo tudi kakršnikoli popravki četrtletnih podatkov za prejšnja četrtletja.3. Prvič se četrtletni podatki, kakor so navedeni v členih 3, razen drugih terjatev in obveznosti (F.7 in AF.7), 4 in 5, posredujejo v skladu z naslednjim časovnim razporedom:(a) za podsektor centralna država (S.1311) in za podsektor skladi socialnega varstva (S.1314) najpozneje do 30. junija 2004; Komisija lahko dodeli odstopanje, ki ni daljše od 18 mesecev, za datum začetka posredovanja podatkov z razčlenitvijo po nasprotnih sektorjih in nekaterih podatkov o finančnih transakcijah in finančnih sredstvih in obveznostih, če nacionalni statistični sistemi zahtevajo večje prilagoditve;(b) za podsektorja federalna država (S.1312) in lokalna država (S.1313):(i) najpozneje do 30. junija 2004 za transakcije z obveznostmi in obveznosti, kot je podrobno navedeno v členu 3(1); Komisija lahko dodeli odstopanje, ki ni daljše od 18 mesecev, za datum začetka posredovanja teh podatkov, če nacionalni statistični sistemi zahtevajo večje prilagoditve;(ii) najpozneje do 30. junija 2005 za transakcije s finančnimi sredstvi in sredstva, kot je podrobno navedeno v členu 3(1); Komisija lahko dodeli odstopanje, ki ni daljše od šestih mesecev, za datum začetka posredovanja teh podatkov, če nacionalni statistični sistemi zahtevajo večje prilagoditve;(c) za sektor država (S.13) najpozneje do 30. junija 2005; Komisija lahko dodeli odstopanje, ki ni daljše od šestih mesecev, za datum začetka posredovanja teh podatkov, če nacionalni statistični sistemi zahtevajo večje prilagoditve.4. Četrtletni podatki za druge terjatve in obveznosti (F.7 in AF.7) ter za sektor država (S.13) in njegove podsektorje, kakor je navedeno v členu 4, se Komisiji (Statističnemu uradu Evropskih skupnosti) prvič posredujejo najpozneje do 30. junija 2005. Komisija lahko dodeli odstopanje, ki ni daljše od šestih mesecev, za datum začetka posredovanja teh podatkov, če nacionalni statistični sistemi zahtevajo večje prilagoditve.Člen 7Določbe, ki se nanašajo na pretekle podatke1. Četrtletni podatki, kakor so navedeni v členu 6, zajemajo pretekle podatke za finančne transakcije od prvega četrtletja leta 1999 in finančne bilance stanja od četrtega četrtletja leta 1998 v skladu s časovnim razporedom, določenim v členu 6(3) in (4) za prvo posredovanje podatkov.2. Kadar je to potrebno, lahko pretekli podatki temeljijo na „najboljši oceni“, upoštevajoč zlasti določbe člena 2(2) in (3).Člen 8Izvajanje1. Države članice Komisiji (Statističnemu uradu Evropskih skupnosti) zagotovijo opis virov in metod, ki se uporabljajo za zbiranje četrtletnih podatkov iz člena 3 (začetni opis), ko prvič začnejo posredovati četrtletne podatke v skladu s časovnim razporedom iz člena 6(3) in (4).2. Države članice Komisijo (Statistični urad Evropskih skupnosti) obveščajo o vseh spremembah tega začetnega opisa, ko posredujejo spremenjene podatke.3. Komisija (Statistični urad Evropskih skupnosti) obvešča Odbor za statistični program in Odbor za monetarno, finančno in plačilnobilančno statistiko o virih in metodah, ki jih uporablja vsaka država članica.Člen 9PoročiloNa podlagi posredovanja podatkov iz členov 3, 4 in 5 in po posvetovanju z Odborom za statistični program in Odborom za monetarno, finančno in plačilnobilančno statistiko Komisija najpozneje do 31. decembra 2005 Evropskemu parlamentu in Svetu predloži poročilo, ki vsebuje oceno zanesljivosti četrtletnih podatkov, ki so jih dostavile države članice.Člen 10Začetek veljavnostiTa uredba začne veljati dvajseti dan po objavi v Uradnem listu Evropske unije.Ta uredba je v celoti zavezujoča in se neposredno uporablja v vseh državah članicah.V Strasbourgu, 10. marca 2004Za Evropski parlamentPredsednikP. CoxZa SvetPredsednikD. Roche[1] UL C 165, 16.7.2003, str. 6.[2] Mnenje Evropskega parlamenta z dne 21. oktobra 2003 (še ni bilo objavljeno v Uradnem listu), Skupno stališče Sveta z dne 22. decembra 2003 (še ni bilo objavljeno v Uradnem listu) in Stališče Evropskega parlamenta z dne 10. februarja 2004 (še ni bilo objavljeno v Uradnem listu).[3] UL L 310, 30.11.1996, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 1267/2003 (UL L 180, 18.7.2003, str. 1).[4] UL L 29, 4.2.2000, str. 4.[5] UL L 179, 9.7.2002, str. 1.[6] UL L 181, 28.6.1989, str. 47.[7] UL L 59, 6.3.1991, str. 19. Sklep, kakor je bil spremenjen s Sklepom 96/174/ES (UL L 51, 1.3.1996, str. 48).--------------------------------------------------PRILOGARAZČLENITEV PO NASPROTNIH SEKTORJIH [1]Finančne transakcije in finančne bilance stanja centralne države (S.1311) in skladov socialne varnosti (S.1314) [2]+++++ TIFF +++++[1] Okenca z okvirjem prikazujejo zahteve za poročanje.[2] Oznake, ki so vzete iz ESA 95, označujejo: S: sektorji/podsektorji; F: finančne transakcije; in AF: postavke finančne bilance stanj.--------------------------------------------------

Summary:
Četrtletna finančna statistika sektorja država v državah EU
Četrtletna finančna statistika sektorja država v državah EU
POVZETEK:
Uredba (ES) št. 501/2004 o četrtletnih finančnih računih sektorja država
KAJ JE NAMEN TE UREDBE?
              
Ta uredba določa sezname in glavne kategorije finančnih transakcij* ter finančnih sredstev* in obveznosti* javnega sektorja, katerih podatke morajo države Evropske unije (EU) vsake tri mesece posredovati Evropski komisiji (Eurostatu).
KLJUČNE TOČKE
Po podatkih Eurostata sektor država sestavljajo štirje podsektorji:
centralna država,
federalna država,
lokalna država in
skladi socialne varnosti.
Podatki o finančnih transakcijah ter finančnih sredstvih in obveznostih, ki jih morajo statistični uradi držav EU posredovati Eurostatu vsako četrtletje, so opredeljeni v ESA 95. Zajemajo:
zlato in posebne pravice črpanja*,
gotovino in vloge,
kratkoročne* in dolgoročne vrednostne papirje* razen delnic in izvedenih finančnih instrumentov*,
izvedene finančne instrumente (pogodba med eno ali več strankami na podlagi finančnih sredstev),
kratkoročna posojila*,
delnice in drug lastniški kapital*,
neto lastniški kapital gospodinjstev v življenjskih zavarovanjih in pokojninskih skladih,
prenosne premije in škodne rezervacije ter
druge terjatve in obveznosti.
Podatki, ki jih morajo države EU posredovati Eurostatu, zajemajo centralno, federalno in lokalno državo ter sklade socialne varnosti kot tudi sektor država (na konsolidirani in nekonsolidirani osnovi).
Za posredovanje podatkov so določeni roki. Na splošno velja, da se podatki posredujejo Eurostatu najpozneje tri mesece po koncu četrtletja, na katero se nanašajo.
Vlade držav EU morajo Eurostatu razložiti vire in metode, ki se uporabljajo za zbiranje predloženih podatkov.
Eurostat mora vire in metode, ki jih vlade držav EU uporabljajo, posredovati Odboru za evropski statistični sistem in Odboru za monetarno, finančno in plačilno-bilančno statistiko.
Komisija je morala najkasneje do 31. decembra 2005 Evropskemu parlamentu in Svetu predložiti poročilo z oceno zanesljivosti nacionalnih četrtletnih podatkov.
OD KDAJ SE TA UREDBA UPORABLJA?
              
Ta uredba se je uporabljala od 8. aprila 2004 do 31. avgusta 2014.
OZADJE
              
Evropski sistem nacionalnih in regionalnih računov, znan tudi kot ESA ali ESR 95 (ki ga je nadomestil ESR 2010), zbira primerljive, posodobljene in zanesljive podatke o strukturi in razvoju nacionalnih in regionalnih gospodarstev v EU.
* KLJUČNI POJMI
              
Finančna transakcija: sporazum, komunikacija ali pretok med kupcem in prodajalcem z namenom izmenjave sredstev za plačilo.
Finančna sredstva: kar je v lasti, na primer gotovina, blago, zemljišča, zgradbe ali oprema, in lahko v prihodnje prinese koristi.
Obveznosti: obveze, ki zahtevajo plačilo v gotovini ali izvedbo storitev.
Posebne pravice črpanja: oblika mednarodnega denarja, ki ga je ustvaril Mednarodni denarni sklad na osnovi tehtanega povprečja različnih konvertibilnih valut.
Kratkoročni vrednostni papirji: sredstva, ki pričakovano pretečejo ali se morajo unovčiti v roku enega leta z določenimi izjemami. Primer so zakladne menice.
Dolgoročni vrednostni papir: finančni instrument, kot je obveznica.
Izvedeni finančni instrumenti: pogodba, katere vrednost izhaja iz uspešnosti osnovnega subjekta, kot so premoženje, indeks ali obrestna mera.
Kratkoročno posojilo: posojilo, ki ga je treba odplačati v manj kot enem letu.
Delnice in drugi lastniški kapital: lastniški kapital podjetja tvorijo delnice ali druge oblike vrednostnih papirjev, ki predstavljajo lastniški delež.
GLAVNI DOKUMENT
            
Uredba (ES) št. 501/2004 Evropskega parlamenta in Sveta z dne 10. marca 2004 o četrtletnih finančnih računih sektorja država (UL L 81, 19.3.2004, str. 1–5).
Nadaljnje spremembe Uredbe (ES) št. 501/2004 so vključene v izvirno besedilo. To prečiščeno besedilo ima samo dokumentarno vrednost.
Zadnja posodobitev 27.02.2017